	[image: image1.png]




	            FYLKESMANNEN I FINNMARK       
                         Miljøvernavdelingen 



	
	 FINNMÁRKKU FYLKKAMÁNNI
 Birasgáhttenossodat


	Side 2 av 2



Andreas Njarga






Polmak


9845  Tana

	Deres ref
	Deres dato
	Vår ref
	Vår dato

	
	
	Sak  2005/3104 
	23.09.2005








      Ark   434.11

Saksbehandler/direkte telefon: Trond Aarseth - 78 95 03 14


Utvidelse av fellingstillatelse på bjørn

Det vises til vårt brev av 16. september der fellingstillatelsen ble utvidet fram til og med 30. september.

Fylkesmannen har nå besluttet at jaktlagene som skal drive elgjakt i Polmakområdet (jaktfelt 3-5 i Tana) skal få anledning til å felle bjørn i forbindelse med elgjakt i eget jaktfelt.  For å øke mulighetene for å få tatt ut skadebjørnen er fellingstillatelsen utvidet til og med 12. oktober på samme vilkår som tidligere..  

Det vil i tiden framover være mange elgjegere i området, og dette må jaktlaget som er oppnevnt for felling av skadebjørnen ta hensyn til.  Dersom man får kontakt med bjørnen og jaktlaget vil forsøke felling, skal Fylkesmannen underrettes slik at vi får orientert de aktuelle elgjaktlag.  Vi minner også om at evt. nye medlemmer av jaktlaget skal meldes inn til Fylkesmannen.

Melding om felt bjørn, evt. påskutt bjørn, må umiddelbart meldes inn til Fylkesmannen. Vi ber også om å bli holdt orientert om skadesituasjonen og om observasjoner/sportegn som dokumenterer bjørnens bevegelser.

Det foregår for tiden også jakt på skadebjørn i Varanger og i Bardu i Troms.  Ettersom vi bare har en betinget fellingstillatelse, må all bjørnejakt stanses dersom det felles en bjørn en av disse stedene.  Dette vil bli kunngjort over radio, og jegerne plikter å holde seg oppdatert om evt. felling.  Ved evt. felling vil vi ta kontakt med Direktoratet for naturforvaltning og be om en ekstra fellingstillatelse.  

Klageadgang

Fylkesmannens vedtak kan påklages til Direktoratet for naturforvaltning innen tre uker jf. forvaltningslovens regler. Eventuell klage begrunnes og adresseres til Fylkesmannen i Finnmark.

	Med hilsen

Bente Christiansen

fylkesmiljøvernsjef

